बीमा कंपनी के क्‍लेम सेटेलमेंट रेशिया का मतलब है कि बीमा कंपनी के पास कितने पॉलिसी होल्‍डर का क्‍लेम आया और बीमा कंपनी ने कितने क्‍लेम का भुगतान किया। बीमा कंपनी का क्‍लेम सेटेलमेंट रेशियो ज्‍यादा है तो यह बताता है कि बीमा कंपनी ज्‍यादा से ज्‍यादा क्‍लेम सेटेल कर रही है। मैक्‍स लाइफ इन्‍श्‍योरेंस ने पिछले चार सालों के दौरान क्‍लेम सेटेलमेंट रेशियों के मोर्चे पर शानदार प्रदर्शन किया है। भारतीय बीमा एवं विकास प्राधिकरण यानी आईएआरडीएआई के मुताबिक वित्‍त वर्ष 2015-16 में मैक्‍स लाइफ का क्‍लेम सेटेलमेंट रेशियो 96.03 फीसदी था। वित्‍त वर्ष 2016-17 में यह बढ़ कर 96.95 फीसदी हो गया। वित्‍त वर्ष 2017-18 में कंपनी का क्‍लेम सेटेलमेंट रेशियो 98.26 फीसदी हो गया।